Muudatused kaadris  EELK konsistooriumi novembrikuu istungil vabastati Ants Kivilo Tõstamaa koguduse hooldajaõpetaja ülesannetest ja määrati sellele kohale Tiina Janno alates 1. oktoobrist  EELK kirikuseadustiku § 91 alusel vabastati Igor Miller kaplani kohustustest ja arvati reservi alates  2. juulist. Vanglakaplanina teenivate EELK vaimulike peakaplaniks määrati Johann-Christian Põder samast kuupäevast.  Praost Teet Hanschmidti taotluse alusel pikendati õpetaja Lea Heinaste ametisoleku aega kuni 1. juulini 2011. Kirikuseadustiku § 58.3 alusel võib vaimulik ametit pidada 65 aasta vanuseks saamiseni, kui tema ametiaega ei ole ettenähtud korras pikendatud. Lea Heinaste sai 16. novembril 65aastaseks.  Viljandi praostkonna saadikuna kinnitati EELK XXVIII kirikukogu liikmeks 1. novembrist  Markus Haamer. Samast kuupäevast vabastati liikme kohustustest senine praostkonna saadik Ants Tooming.  Peapiiskop Andres Põder andis 2. novembril Indrek Kõivule loa kandideerida Valga koguduse õpetaja ametikohale.   Komisjonid ja nõukogud  EELK kirikuseadustiku § 134 ja isikliku avalduse alusel vabastati Illimar Toomet (fotol) EELK infotehnoloogia komisjoni liikme kohustustest.  Moodustati EELK kirikumuusika kutsekomisjon (ajutine komisjon) ja nimetati komisjoni liikmeteks konsistooriumi koosseisu volituste lõppemiseni Kadri Ploompuu (esimees), Marika Kahar, Kersti Petermann, Tiit Salumäe ja Ove Sander.  Pastoraalseminari juhataja Ove Sanderi ettepanekul kinnitati 1. veebruarini 2011  õpetajaameti kandidaatide praktikakogudused ja -juhendajad. Arvet Ollino (Saarde kogudus) juhendaja on praost Enn Auksmann; Aare Luubi (Muhu kogudus) juhendaja on õpetaja Hannes Nelis; Triin Käpa (Tartu Ülikooli-Jaani kogudus) juhendaja on õpetaja Urmas Petti.  SA EELK Tallinna Diakooniahaigla nõukogusse järgmisel neljal aastal kuuluvad Anne-Liis Laur, Joel Luhamets, Tanel Ots, Mart Salumäe ja Maret Maripuu.